เลือดออกหลังจากมีเพศสัมพันกะแฟน12วันค่ะ ออกคล้ายๆเลือดล้างหน้าเด็ก แต่พอไปตรวจแล้วขึ้นขีดเดียวค่ะ
สวัสดีค่ะ หากหลังจากมีเพศสัมพันธ์ไป 12 วัน ได้มีเลือดออก โดยมีปริมาณเพียงเล็กน้อย และออกเพียงแค่ 1 วัน ก็อาจเป็นเลือดล้างหน้าเด็กได้ ส่วนการตรวจหาการตั้งครรภ์ที่ 12 วันหลังมีเพศสัมพันธ์ อาจยังไม่แน่นอนได้ แนะนำควรรออีก 2-3 วัน แล้วตรวจซ้ำดูอีกครั้ง หรือรอจนกว่าประจำเดือนจะขาด แล้วจึงต่อยตรวจดูค่ะแต่หากยังตรวจไม่พบ เลือดดังกล่าว ก็อาจเกิดจากสาเหตุต่างๆ ได้ เช่น เป็นเลือดออกช่วงไข่ตก การผลิตฮอร์โมนของรังไข่ผิดปกติ มีการติดเชื้อในช่องคลอดหรือมดลูก ผลข้างเคียงจากการใช้ยาฮอร์โมนต่างๆ เป็นต้น ดังนั้น หากยังคงตรวจไม่พบการตั้งครรภ์ แต่หลังจากนั้น มีเลือดอออกผิดปกติมาอีกเรื่อยๆ ก็ควรไปพบแพทย์เพื่อหาสาเหตุค่ะ